Übergabe einer Steuererhebungstätigkeit
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

18507 AD236 Oxyrhynchus WChr276

ὁμολογοῦσιν ἀλλήλοις Αὐρήλιοι Σαραπίων ὁ καὶ Δῖος καὶ Ἑρμίας ἀνθʼ οὗ Ἑρμῆς ὁ καὶ Εὐδαίμων ἀπελεύθερος Ἑρμίου Σαραπίωνος ἀμφότεροι ἀπὸ Ὀξυρύγχων[^a1] πόλεως εἰσδοθέντες ὑπὸ τοῦ τοῦ ἐνεστῶτος γ ἔτους ἀμφοδογραμματέως Αὐρηλίου Σαραπίωνος εἰς ἐπιτήρησιν ὠνῆς πελωχικοῦ[^a2] πόλεως νομοῦ[^a3] Ὀξυρυγχείτου, ὁ μὲν Σαραπίων ὁ καὶ Δῖος διὰ τοῦ ἑαυτοῦ πατρὸς Αὐρηλίου Σαραπίωνος τοῦ καὶ Διοσκουρίδου ἀπὸ τῆς αὐτῆς πόλεως, ὁ δὲ Ἑρμίας ἀνθʼ οὗ Ἑρμῆς ὁ καὶ Εὐδαίμων διὰ τοῦ αὐτοῦ ἀμφοδογραμματέως Αὐρηλίου Σαραπίωνος Θέωνος καὶ Ἀμόις Ἀμόιτος μητρὸς Ἡρακλείας καὶ Σύρος ὁ καὶ Ἀγαθὸς Δαίμων Πτολεμαίου μητρὸς Νιλοῦτος ἀμφότεροι ἀπὸ τῆς αὐτῆς πόλεως καὶ Γάϊος Ἰούλιος Ἀλέξανδρος υἱὸς Γαΐου Ἰουλίου Σουβουράνα Λόγ γου μητρὸς Νίκης, ὁ μὲν Σαραπίων ὁ καὶ Δῖος διὰ τοῦ ἑαυτοῦ πατρὸς Αὐρηλίου Σαραπίωνος τοῦ καὶ Διοσκουρίδου καὶ ὁ Ἑρμίας ἀνθʼ οὗ Ἑρμῆς ὁ καὶ Εὐδαίμων διὰ τοῦ αὐτοῦ ἀμφοδογραμματέως Αὐρηλίου Σαραπίωνος συνηλλαχέναι τῷ τε Ἀμόι καὶ Σύρῳ τῷ καὶ Ἀγαθῷ Δαίμονι καὶ Γαΐῳ Ἰουλίῳ Ἀλεξάνδρῳ τοῖς τρισὶ ἐξ ἀλληλεγ γύης τὴν δηλουμένην ἐπιτήρησιν ἐπὶ τὸν τοῦ ἀμφόδου αὐτῶν ἐνιαύσιον χρόνον ἀπὸ α τοῦ ὄντος μηνὸς Θῶθ ἕως ε ἐπαγομένων τοῦ αὐτοῦ ἐνεστῶτος γ ἔτους ἐπὶ τῷ αὐτοὺς τοὺς περὶ τὸν Ἀμόιν τὴν ἀπαίτησιν ποιήσασθαι πάντων τῶν τῇ αὐτῇ ὠνῇ ὑποστελλόντων πράσσοντας κατά τε τὸν τῆς ὠνῆς γνώμονα καὶ τὴν τοῦ νομοῦ συνήθειαν καὶ σύμβολα ἐκδοῦναι τοῖς διαγράφουσι καὶ τὰς διαγραφὰς ἀναδοῦναι[^a4] ἐπὶ τὴν τοῦ νομοῦ δημοσίαν τράπεζαν καὶ ὑπακοῦσαι καθʼ ἕκαστον μηνιαῖον τῷ τοῦ νομοῦ στρατηγῷ πρὸς τὰς διαγραφάς, ἔτι δὲ καὶ συστήσασθαι τοὺς ταύτης λόγους ὡς ἐκελεύσθη[^a5] καὶ τούτων τὸν καταχωρισμὸν ποιήσασθαι οἷς δέον ἐστίν, καὶ τοὺς ἴσους ἐπιδοῦναι τῷ ἀποσταλησομένῳ[^a6] ἐξεταστῇ καὶ πάντα ἐπιτελέσαι ὅσα τῇ αὐτῇ ὠνῇ ἀνήκει διὰ τὸ ἐντεῦθεν διαπεπεῖσθαι αὐτοὺς ὑπʼ αὐτῶν περί τε ὀψωνίου καὶ τιμῆς χάρτου καὶ γράπτρων καὶ πάντων ἁπλῶς τῶν τῇ αὐτῇ ὠνῇ διαφερόντων, οἱ δὲ[^a7] περὶ τὸν Ἀμόιν εὐδοκεῖν ἐπὶ τούτοις καὶ ἕκαστα ποιήσειν[^a8] τῶν προκειμένων καὶ ἀπαρενοχλήτους καὶ ἀνεισπράκτους καὶ ἀζημίους καὶ ἀσκύλτους παρέξειν τοὺς περὶ τὸν Σαραπίωνα τὸν καὶ Δῖον περὶ πάντων ἁπλῶς τῶν τῇ αὐτῇ ἐπιτηρήσει ἀνηκόντων καὶ μὴ ἐξεῖναι μηδενὶ αὐτῶν παραβαίνειν τὰ προκείμενα. κύριον τὸ συνάλλαγμα. περὶ δὲ τοῦ ταῦτα ὀρθῶς καλῶς γείνεσθαι ἐπερωτηθέντες ὑπʼ ἀλλήλων ἑαυτοῖς ὡμολόγησαν. ἔτους γ Αὐτοκράτορος Καίσαρος Γαίου Ἰουλίου Οὐήρου Εὐσεβοῦς Εὐτυχοῦς Σεβαστοῦ καὶ Γαΐου Ἰουλίου Οὐήρου τοῦ ἱερωτάτου Καίσαρος Σεβαστοῦ[^a9] υἱοῦ τοῦ Σεβαστοῦ Θῶθ α [...] Ἀμόις Ἀμόιτος διʼ ἐμοῦ Αὐρηλίου Διοσκόρου Ἀπίωνος ἀγορανομήσαντος[^a10] βουλευτοῦ συνηλλάγην σὺν τοῖς ἄλλοις τὴν προκειμένην ἐπιτήρησιν ἐπὶ πᾶσι τοῖς προκιμένοις καὶ ἐπερωτηθεὶς ὡμολόγησα. Αὐρήλιος Σύρος ὁ καὶ Ἀγαθὸς Δαίμων ἔγραψα καὶ συνηλλάγην τὴν προκειμένην ἐπιτήρησιν ὡς πρόκειται καὶ ἐπερωτηθεὶς ὡμολόγησα. Γάιος Ἰούλιος Ἀλέξανδρος συνηλλάγην τὴν ἐπιτήρησιν ὡς πρόκιται καὶ ἐπερωτηθεὶς ὡμολόγησα. [...]

[^a1: Ὀξυρύγχων | Ὀξυρυγχειτῶν]

[^a2: πελωχικοῦ | πελωχ[...]ου]

[^a3: νομοῦ | [...][...]ου]

[^a4: ἀναδοῦναι | [...][...]]

[^a5: ἐκελεύσθη | ἐκ[...][...]]

[^a6: ἀποσταλησομένῳ | ἀπο[...][...]μένῳ]

[^a7: οἱ δὲ | τοὺς δὲ]

[^a8: ἕκαστα ποιήσειν | κατα[...]ήσειν]

[^a9: τοῦ ἱερωτάτου Καίσαρος Σεβαστοῦ | Μαξίμου τοῦ αἰωνίου Καίσαρος Σεβαστοῦ]

[^a10: ἀγορανομήσαντος | τοῦ ἀγορανομήσαντοσ]

τὸν Ἀμόιν Ἀμόιτος ὑπέβαλεν Διόσκορος ὁ[^a11] ἀγορανόμος ὁ καὶ ἀντʼ αὐτοῦ ὑπογράψας, ὁ γὰρ Σύρος ὁ καὶ Ἀγαθὸς Δαίμων ἐστὶν Πτολεμαίου Κερκεθυρείτου υἱὸς ὡς κοινωνὸς τοῦ Γαίου. ἔστιν δὲ ὁ Ἀλέξανδρος ἀδελφὸς Ἡρακλᾶ Γαϊτάνα. τετρασσὸν ἐγράφη, ὧν ἔσχεν ὁ ἀμφοδογραμματεὺς α καὶ Διόσκορος α καὶ Αὐρήλιος α

[^a11: ὁ | om.]

συνάλλαγμα Δίου υἱοῦ ἐπιτηρήσεως τέλους πελωχικοῦ γ ἔτους ἐπὶ τοῦ τῆς πόλεως ἀμφοδογραμματέως.